ปอนด์ดิ่ง หลังอังกฤษมีแนวโน้มออกจากอียูแบบ "ฮาร์ดเบร็กซิท" - FINNOMENA
ค่าเงินปอนด์ของอังกฤษอ่อนตัวลงสู่ระดับต่ำสุดในรอบ 10 สัปดาห์ในช่วงต้นสัปดาห์นี้ หลังนายกรัฐมนตรีเทเรซา เมย์ ระบุต้องการอำนาจในการควบคุมคนเข้าเมืองและการออกกฎหมายกลับมาอยู่ในมือ
11 พ.ย. 2563

ค่าเงินปอนด์ของอังกฤษอ่อนตัวลงสู่ระดับต่ำสุดในรอบ 10 สัปดาห์ในช่วงต้นสัปดาห์นี้ หลังนายกรัฐมนตรีเทเรซา เมย์ ระบุต้องการอำนาจในการควบคุมคนเข้าเมืองและการออกกฎหมายกลับมาอยู่ในมือ
โดยนางเทเรซา เมย์ กล่าวว่า “เมื่อเราออกมาแล้ว เราจะมีอำนาจควบคุมชายแดนของเรา ควบคุมกฎหมายของเรา และแม้อังกฤษจะไม่เป็นสมาชิกของอียูแล้ว แต่ยังคงต้องการข้อตกลงที่ดีสำหรับบริษัทอังกฤษเพื่อให้ทำการค้าภายในอียู และกับอียู ด้วย”
ซึ่งในช่วงหลายสัปดาห์ที่ผ่านมา ได้มีการตอบโต้กันด้วยคำพูดที่ดุเดือดขึ้นระหว่างอังกฤษและยุโรป ตลอดจนเหตุการณ์ลาออกของนายอีวาน โรเจอร์ส เอกอัครราชทูตอังกฤษประจำอียู
ทำให้หลายฝ่ายเชื่อว่าอังกฤษกำลังจะมุ่งหน้าสู่การแยกตัวออกจากยุโรปแบบ “ฮาร์ดเบร็กซิท” (Hard Brexit) ก่อนที่นางเมย์จะออกมาให้สัมภาษณ์
ส่วนด้านนักวิเคราะห์ คาดว่าอัตราแลกเปลี่ยนเงินปอนด์จะอ่อนค่าลงต่อเนื่องไปอีกหลายสัปดาห์ จนกว่ารัฐบาลอังกฤษจะเปิดเผยรายละเอียดที่ชัดเจนว่าการถอนตัวออกจากอียูจะมีเงื่อนไขและความตกลงอย่างไร
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
Hard Brexit
ฮาร์ดเบร็กซิท
เทเรซา เมย์
แชร์บทความ: